Матэрыяльная культура, духоўная культура, мова – гэта ўсё розныя рэчы. У арэальным плане яны могуць істотна адрознівацца. У якасці прыкладу можна назваць паўночную галіну данскіх казакоў і разанскіх расіян у ХІХ ст. – гаворкі амаль аднолькавыя, а матэрыяльная і духоўная культуры адрозніваюцца вельмі істотна. Усё гэта сведчыць на карысць думкі, што гаворкі крывічоў, радзімічаў і дрыгавічоў былі блізкія і маглі ўтвараць пэўную еднасць на ўсходнеславянскім кантынууме, хоць па археалагічных прыкметах гэтыя плямёны адрозніваліся паміж сабой істотна.